Raad: Gedrag ná trauma | Baba-En-Kleuter
Raad: Gedrag ná trauma
Madelein Koen, spelterapeut
VRAAG: Ek het twee kinders. My tweejarige het 'n rukkie gelede opgehou asemhaal. Ons het hospitaal toe gejaag, waar hulle hom gehelp het. Sy ouer broer van vier het dit alles aanskou. Hy is die laaste ruk nie homself nie. Hy is stiller as gewoonlik en doen stout dinge om aandag te kry. Hoe hanteer ek dit? Wat kan ek doen om hom te help?
MADELEIN KOEN ANTWOORD: Wanneer 'n kind blootgestel was aan 'n ervaring wat sy eie lewe in gevaar stel of die lewe van een van sy geliefdes, word dit as trauma geklassifiseer. In werklikheid kan byna enige negatiewe gebeurtenis as traumaties vir 'n kind beskou word as dit onverwags plaasgevind het.
Die reaksie van 'n kind op 'n angswekkende ervaring hang af van 'n wye ver- skeidenheid faktore, insluitend sy ouderdom, ontwikkelingsfase en persoonlikheid, asook die uitwerking van die krisis op sy ouers of ander familielede.